पाएं अपने शहर की ताज़ा ख़बरें और फ्री ई-पेपरडाउनलोड करें
शहर के मसूरिया स्थित बलदेव नगर में पुरानी रेलवे लाइन के पास में बुधवार को एक व्यक्ति का शव मिला। खानाबदोश लग रहे इस व्यक्ति की किसी ने पत्थर से वार कर हत्या की है। मौके पर रक्तरंजित पत्थर भी मिला है। दोपहर तक मृतक की पहचान नहीं होने पर शव को मथुरादास माथुर अस्पताल की मोर्चरी में रखवाया गया है। आसपास लगे सीसीटीवी फुटेज से हत्यारे का पता लगाने का प्रयास किया जा रहा है। मंगलवार की शाम साढ़े सात बजे तक उसकी चहलकदमी क्षेत्र में देखी गई थी।
देवनगर थानाधिकारी सोमकरण ने बताया कि मसूरिया बलदेव नगर में पुरानी रेलवे लाइन के समीप एक व्यक्ति का रक्तरंजित शव पड़ा होने की सूचना आज मिली थी। प्रथम दृष्टया मामला हत्या का लगने पर पुलिस के आलाधिकारी भी वहां पहुंचे। मृतक की उम्र करीब 30-35 साल लग रही है। मटमैले कपड़े, बढ़ी दाढ़ी होने से वह प्रथम दृष्टया खानाबदोश लग रहा है। सिर में चोट का निशान है। पास में खून लगा पत्थर भी मिला है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn